રાજકોટ જિલ્લાના જામકંડોરણાની ગૌવંશ પાંજરાપોળ અને ગૌશાળામાં તારીખ 14 માર્ચથી 20 માર્ચ દરમિયાન યોજાયેલી ભાગવત સપ્તાહમાં પોરબંદર સાસંદ એક વૃદ્ધને લાતો મારી રહ્યો હોવાનો વીડિયો વાઇરલ થયો છે. વાયરલ થયેલી વીડિયોમાં જોવા મળ્યું છે કે કથા દરમિયાન એક વૃધ્ધ ધૂણવા લાગ્યો હતો. તે દરમિયાન સાંસદ રાદડિયા અચાનક સ્ટેજ પરથી નીચે ઉતરીને ધૂણી રહેલા વૃદ્ધને લાતો મારી હતી. વીડિયો સોશિયલ મીડિયા પર વાયરલ થતાં સૌરાષ્ટ્ર સહિત આખા ગુજરાતમાં આ ઘટનાએ ચર્ચા જગાવી હતી. જોકે એ તેમના પુત્ર અને રાજ્યકક્ષાના મંત્રી જયેશ રાદડિયાએ આવી કોઈ ઘટના બની હોવાનો ઈનકાર કર્યો હતો.